Foto: Twitter/ @invisibleman_17 Florida shtatining shimolida joylashgan Tallaxassi shahrida 29 yil ichida birinchi marta qor yog‘di. Mahalliy WCTV telekompaniyasining ma’lum qilishicha, qor qalinligi 2,5 mm ni tashkil qilgan. Shahar politsiyasi haydovchilarni yo‘llarda yaxvonlik bo‘lishi mumkinligidan ogohlantirgan. Florida shimolidagi 5 ta maktab okrugi rahbariyati yomon ob-havo sababli 3 yanvarda tugashi kerak bo‘lgan qishki ta’tillarni uzaytirishga qaror qilgan, Orlando shahrida ko‘ngilochar bog‘lar yopib qo‘yilgan. Floridaga qo‘shni shtatlar Jorjiyada yaqin kunlarda 5-10 sm, Shimoliy Karolinada esa 8-13 sm qor yog‘ishi prognoz qilingan.